GiliGold/VAD_KnessetCorpus huggingface dataset:
<שלומי מור: ואז, צודק ערן, אומרים לך - - -
אלי אלאלוף: תשכח, אין יותר קצבת עידוד.
אלי אלאלוף: עכשיו מה המצב?
<שלומי מור: כיוון שאין קצבת עידוד, המשמעות היא - שאתה נכנסת לתוך נכות כללית, ואז אתה מקבל קח"ן לא מדורג כמו שיש פה בסעיף, אתה מקבל קח"ן מלא - אתה ממשיך לקבל אותו באופן מלא, בוודאי ובוודאי שבאופן מיטיב לעומת המצב הקיים, על כך אין חולק.
<שלומי מור: כי היום קיבלת חלקי, היום אתה תקבל מלא.
<שלומי מור: הסעיף הזה מדבר על סיטואציה שכבר בסוף הדרך יצאת לגמרי מנכות, אבל זה היה פתרון כשעברת מנכות לקצבת עידוד.
<שלומי מור: היום אתה לא עובר לקצבת עידוד, אתה נשאר בתוך נכות כללית, אתה ממשיך לאורך כל התקופה לקבל את הקח"ן המלא.
<שלומי מור: ולכן, לזה באמת אין כבר תום, זה כלי שהיה רלבנטי כשהייתה קצבת עידוד, אין בו צורך היום.
<שלומי מור: לפי הנתונים שלנו אם יבוטל התיקון הזה, ההשפעה שלו תהיה על ארבעה אנשים בדיוק.
<ערן תמיר: תעזבו את הקח"ן, עידוד - הכלי הזה גם לפני התיקון לחוק, אם הוא קיבל קצבת נכות והרוויח 5,000 שקלים, ועכשיו יש לו הצעת עבודה של 10,000 שקלים, המשמעות גם בחוק הקודם, גם בחוק הנוכחי, שהוא יוצא למערכת הקצבאות.
<ערן תמיר: גם כשהיה עידוד, עידוד, היום זה נקרא נכות, זה לא משנה.
<ערן תמיר: מה שהשאירו לו באופן הדרגתי זה את הנושא של הקח"ן כדי שהיציאה לא תהיה טוטאלית, מוחלטת.
<ערן תמיר: המשמעות של מה ששלומי אומר עכשיו, שמי שנמצא בסיטואציה הזאת היום יפסיד בבת אחת 500 או 600 שקלים במצב הנוכחי – למה?
<ערן תמיר: זה ארבעה אנשים, זה לא הוצאה גדולה, מה, זה הדבר החשוב?
אלי אלאלוף: אפשר להוריד את ההסתייגות שלכם אנשי הביטוח הלאומי?
<יעל סלנט: בעצם מה שקורה, שאם מישהו יוצא מנכות כי קצבתו פחתה מ-2.68% מהסכום הבסיסי, אז בעצם הוא לא יהיה זכאי לקח"ן.
<יעל סלנט: המדורג שאתם אומרים שעל-פי הערכתכם זה ארבעה אנשים.
אלי אלאלוף: אני מבקש תורידו את זה – אז נוריד את זה.
<מתן אונגר: הערה אחרונה לעניין החלטת כבוד היושב ראש.
<מתן אונגר: אנחנו רק מבקשים לקצוב זמן להעברת הנתונים על-ידי הביטוח הלאומי, כדי שבאמת נוכל לבחון את הפסד הכנסה של קופות החולים, וכמובן נשמח לקבלת אחריות של משרד האוצר לעניין שיפוי - - - אני חייב לציין, שהסכומים שניתנו פה על-ידי משרד האוצר, אנחנו גם שמענו על העניין הזה.
אלי אלאלוף: כשנקבל את הנתונים נקבל את ההחלטות.
אלי אלאלוף: כרגע אין התחייבות של אף אחד לאמץ את הנתונים ולראות את ההשלכות.
אלי אלאלוף: נציגי הביטוח הלאומי – הנושא שהעלינו – חודש, חודשיים?
אלי אלאלוף: השלכה על קופות החולים אני מבקש לא לקשור את זה לחוק.
אלי אלאלוף: אני לא באתי לפתור את הבעיה של השיפוי של קופות החולים.
<מתן אונגר: רק להקציב זמן.
אלי אלאלוף: אמרנו שבחודש ינואר אנחנו נקבל את זה עד סוף ינואר עם הנתונים, ותבדקו גם אתם, ותכינו את התגובה שלכם.
אלי אלאלוף: אני רוצה ללכת בשני מהלכים.
אלי אלאלוף: להסתייגויות של חברת הכנסת קארין אלהרר, לפי שיקול דעתנו, חוץ מהנושא של הנסיעות שאנחנו ביקשנו לבדוק ונדון במועד מאוחר יותר.
אלי אלאלוף: על שאר ההסתייגויות אין לנו ברירה, אלא לדחות אותן בשלב זה.
אלי אלאלוף: ההמלצה שלי היא לדחות אותן, ועל זה נצביע.
<יעל סלנט: את ההסתייגות הראשונה של דמי הנסיעות שלא יובאו בעצם בחישוב ההכנסה בהגדרת ההכנסה.
אלי אלאלוף: נקיים דיון על זה.
<יעל סלנט: נקיים דיון, אז בעצם להצביע על ההסתייגות על ההצעה לקבוע שהכנסה לא תכלול החזרי הוצאות כדי שהם לא יובאו - - -
אלי אלאלוף: מי בעד – מי נגד?
אלי אלאלוף: ההסתייגות של חברת הכנסת קארין אלהרר בדבר דמי הנסיעות שלא
אלי אלאלוף: ההסתייגות כוללת את ההערה שלי שנדון בזה במועד מאוחר יותר.
<יעל סלנט: בעצם ההסתייגות הזאת תעלה למליאת הכנסת.
<יעל סלנט: הצעה נוספת של חברת הכנסת קארין אלהרר נוגעת לסעיף 200(א).
<יעל סלנט: כפי שהסברתי קודם, בסעיף 200א יש הגדלה של 7% בקצבה למי שיש לו דרגת אי כושר להשתכר של 100% והכנסתו אינה עולה על 29% מהשכר הממוצע, זה בעצם מה שאנחנו מבקשים לתקן כאן.
<יעל סלנט: חברת הכנסת קארין אלהרר מציעה שבמקום 29% מהשכר הממוצע, התוספת הזאת של ה-7% למי שהכנסתו אינה עולה על 29% מהשכר הממוצע, שהיא תינתן למי שהכנסתו אינה עולה על 35% מהשכר הממוצע.
אלי אלאלוף: ההכנה שלנו לנושא הזה היא לא מספיקה - אין לנו מספיק נתונים.
אלי אלאלוף: כרגע כל החישובים שנעשו במסגרת התקציב שנקבע מראש, לכן בשלב זה אין לנו ברירה אלא לדחות אותה.
אלי אלאלוף: אנחנו שומרים את הזכות לדון בזה במועד אחר.
אלי אלאלוף: ההסתייגות של חברת הכנסת קארין אלהרר בנוגע לסעיף 200(א) בדבר הגדלה
<יעל סלנט: הצעה נוספת של חברת הכנסת קארין אלהרר נוגעת לשיעורי הניכוי מקצבה חודשית מלאה, בעצם לאותה טבלה של לוח ח1 שהצגתי אותה קודם.
<יעל סלנט: חברת הכנסת אלהרר מציעה שבחלק ההכנסה של עד 35% מהשכר הממוצע לא ניגע בכלל.
<יעל סלנט: כאמור, בהצעת החוק שלנו זה 29%.
<יעל סלנט: חלק ההכנסה שמעל 35% ועד 40% מהשכר הממוצע, היא מציעה ששיעור הניכוי יהיה 10%.
<יעל סלנט: על חלק הכנסה שמעל 40% ועד 68% מהשכר הממוצע 30%, ועל חלק ההכנסה שמעל 68% ועד 93%, 40% ובחלק ההכנסה שמעל 93%, שהניכוי יהיה של 60%.
<יעל סלנט: זאת הצעתה של חברת הכנסת אלהרר.
אלי אלאלוף: אותו נימוק שנתתי להסתייגות הקודמת, אין לנו ברירה.
אלי אלאלוף: ההסתייגות של חברת הכנסת קארין אלהרר בדבר שיעורי הניכוי
<יעל סלנט: שלושת הנושאים האלה יעלו כהסתייגויות למליאה.
אלי אלאלוף: יש לנו בקשה, למרות שזה לא נכלל בחוק הנוכחי, שהאוצר יעשה בדיקה יסודית.
<יוגב גרדוס: ההסתייגות להעלאה למליאה היא חייבת להיות פה כדי להציג את זה.
<יעל סלנט: לא, היא יכולה לבקש מיושב ראש הוועדה כפי שעשתה.
אלי אלאלוף: אני קיבלתי על עצמי להציג את זה פה, ולכן זה מאפשר להביא את זה למליאה, ובמליאה הרוב יקבע.
אלי אלאלוף: אני רוצה לברך, אי אפשר לתפוס את חברת הכנסת קארין אלהרר באיזה בעיה טכני כלשהי, היא עושה את העבודה נאמנה, מדהימה, עם הרגש הנפלא שלה.
אלי אלאלוף: יש לנו אוכלוסייה שהיום נהנית משר"מ מסוים, אבל אוכלוסייה אחרת שזקוקה להשגחה 24 שעות ביממה, וזקוקה לתגבור, היא חייבת פיצוי כדי שהיא תעמוד במצב הזה.
אלי אלאלוף: לפי הבדיקה שעשה ביטוח לאומי בפנייתו של המנכ"ל אליי, מדובר בתוספת שנדרשת של כ-8 מיליון, מדובר ב-370 נכים שהם במצב כזה, התוספת הנדרשת מנכה זה 1,817 שקלים.
אלי אלאלוף: אני מבקש מהאוצר לעשות בדיקה אוהדת לנושא הזה, ברגע שתהיו מוכנים להודיע על תשובה חיובית אני אשמח שנקבל את זה.
<נעמי מורביה: מי הם 370 איש?
אלי אלאלוף: היום יש 370 איש שזקוקים לשני מטפלים.
אלי אלאלוף: הגברת לוריא, אני יכול להבין משהו פשוט, את יודעת את הדברים המורכבים, אז אני משאיר לך.
אלי אלאלוף: אני רוצה להגיד, יש 370 נכים שזקוקים להשגחה 24 שעות ביממה בעזרה של שני עוזרים.
אלי אלאלוף: אז אנחנו מבקשים להגדיל להם את הקצבה ב-1,817 שקל לפי החישובים של הביטוח הלאומי בפנייתו של המנכ"ל, ואחרי הדיבורים שהיו לי עם האוצר, עם יוגב במיוחד, נאמר לי שייעשה מאמץ לתת תשובה חיובית לנושא.
<נעמי מורביה: יש לי שאלה זה המונשמים, או שעוד פעם החבר'ה שנהנים מהעלאה קודמת?
<לימור לוריא: זו אותה תוספת שניתנה בעבר רק לאנשים מונשמים.
<לימור לוריא: בעצם, לבקשת חבר הכנסת אלאלוף, היושב ראש, אנחנו בעצם הרחבנו את מספר הזכאים לתוספת הזאת שניתנה פעם רק למונשמים.
<לימור לוריא: מאתנו הם מקבלים, אם יש מקרים אנחנו נבדוק.
<לימור לוריא: כל אדם שנמצא שהוא תלוי לחלוטין בעזרה של אדם אחר, והוא זקוק להשגחה צמודה למניעת סכנה לו ולאחרים יהיה זכאי לתוספת הזאת.
<לימור לוריא: אנחנו מעריכים שמדובר ב-370 אנשים חדשים שעד היום היו מקבלים רק את ה - - -
<נעמי מורביה: זה עוד פעם אותה קבוצה של 990 איש איש שקיבלה 27 מיליון, ו-27 אלף 50% שר"מ קיבלו אפס, זו לא אותה קבוצה.
<לימור לוריא: אותה קבוצה זו עלתה מ-50 ל-100.
<לימור לוריא: אנחנו מדברים על מי שמקבל 188 – הנכויות הקשות ביותר שמצריכות בעצם כמו שהוא אמר שני עובדים, אבל אנחנו לא בודקים בפועל העסקה של שני עובדים.
<נעמי מורביה: אני חושבת שזאת בשורה נפלאה.
אלי אלאלוף: זה תוספת תקציבית של שמונה מיליון שקל.
<גיא שמחי: אדוני, אני מתפלא אבל שבאמת גם בגלל הסכום מאוד נמוך יחסית בשביל האוצר, וגם בגלל הצורך המאוד גדול, אני לא מבין למה יוגב לא יכול להגיד כבר כן.
<גיא שמחי: באמת, החבר'ה האלה הם הכי צריכים.
טלי פלוסקוב: כן, כן, יוגב.
<יוגב גרדוס: הנושא הזה הובא לידיעתנו לאחרונה גם על-ידי הביטוח הלאומי וגם על-ידי היושב ראש.
<יוגב גרדוס: אמרנו שנשקול את זה.
<יוגב גרדוס: הנושא פה הוא רק לוודא שבאמת מדובר בשמונה מיליון שקלים, שבאמת מדובר במקרים הקשים, ואיך עושים את זה, כי אנחנו לא נעשה את זה כנראה בחקיקה אלא בהסכם, ולכן הדבר הזה יותר מסובך, אז אני לא פה רוצה להגיד כן וגמרנו, אבל אנחנו נפעל לכיוון הזה בהחלט.
<יוגב גרדוס: הסכום שמונה מיליון שקלים מוקצה לנושא הזה, אנחנו פשוט נראה איך מיישמים את זה.
רוכברגר: אני יודע שזה כנראה לא ייכנס עכשיו לא לדיון ולא לתקציב, אני רק מזכיר בעקבות מה שדיברו פה על אנשים - - - יושב לידי מר גיא שמחי לגבי השר"מ שמצד אחד, ברוך השם, רובם לא מונשמים, אבל הרבה פעמים הם גם תלויים בזולת, כי אפילו אם בן אדם יודע לנעול נעליים, או לגרוב גרביים, הוא לא רואה אם זה מאותו זוג ואם זה עם כתמים או משהו כזה.
רוכברגר: אז נעשתה עבודה ברוכה בביטוח הלאומי שהאנשים האלה התחילו לקבל 50% - צריך לבדוק עד כמה זה באמת תואם ואם אין מקום להעלות את זה.
<לימור לוריא: לבקשת המנכ"ל שלנו, רק דבר אחד, הייתה הסתייגות לגבי אחד הדברים שגם פנינו בבקשה לאוצר.
<לימור לוריא: יש כ-2,500 אנשים מוגבלים מאוד קשים בניידות שלא מקבלים בכלל היום הטבות וניידות.
<לימור לוריא: אנחנו פונים ומבקשים בהנחה שלא נוכל להעביר את ההצעה שביקשה חברת הכנסת אלהרר, את ה-2,500 אנשים האלה אנחנו מאוד רוצים לשלם להם הטבות וניידות.
<לימור לוריא: מדובר בסכום של 35 מיליון, אם אנחנו נותנים להם - - - רכב, אנחנו הגשנו את ההצעה, ואנחנו מאוד נשמח.
אלי אלאלוף: אם זה בקשה של המנכ"ל, אני מכבד מראש, לאור הערכה האישית אליו.
אלי אלאלוף: אני אקח על עצמי להמשך המשא ומתן עם האוצר.
<יעל סלנט: רק לתקן שההסתייגויות הן בשם כל סיעת יש עתיד, לא רק בשמה של קארין.
<יוגב גרדוס: אני רק רוצה לציין שההסתייגויות הן תקציביות לצורך ההצבעה במליאה.
אלי אלאלוף: אני רוצה להצביע על סעיפים 136 2-11 13 137ג ו-138(א).
אלי אלאלוף: מי בעד הסעיפים כפי שהקריאו פה?
אלי אלאלוף: סעיפים 136 2-11 13 137ג ו-138(א), נתקבלו.
אלי אלאלוף: אני רוצה להודות לכם, לכולם, ולכל מי שעבד, באמת, אחד אחד.
אלי אלאלוף: אני מבקש להודות לכולם - לנציגי הנכים, ודאי למשרדים השונים.
אלי אלאלוף: הצעת חוק, לדעתי, מדהימה, ומיצינו אותה מבחינת הדיון באופן הכי מעמיק שיכול להיות.
<גיא שמחי: הערה קטנה, אדוני היושב ראש.
<גיא שמחי: אז קודם כל אני רוצה לומר שההסתדרות בראשותו של אבי ניסנקורן רואה לעצמה את הזכות ואת האפשרות להמשיך ולקדם את הנושא של חוק לרון, כמו שעשינו עד עכשיו.
<גיא שמחי: אני רוצה גם להודות לפרופסור מור יוסף על התהליכים המדהימים, הוא עוד מעט מסיים, שהוא עשה בשנים האחרונות, אבל גם בנושא הזה שהוא כינס את כולם, ישב ודיבר אתנו, הקשיב, וקיבלו החלטות שבסופו של דבר כמו שראינו עכשיו הובילו לחקיקה הטובה שתוכל לקדם.
<גיא שמחי: כמובן צריך להמשיך ולדחוף לכיוונים האלה.
<אדהאם חאסקיה: אני מהאגף לסיוע המשפטי, משרד המשפטים.
<אדהאם חאסקיה: יש לי הערה בהמשך להערה שעלתה לגבי ייצוג הנכים וייצוג המבוטחים מול בתי הדין האזוריים לעבודה.
<אדהאם חאסקיה: אדוני ציין את "יד מכוונת" שהמוסד לביטוח לאומי הקים, ואנחנו עובדים בשיתוף פעולה איתה.
<אדהאם חאסקיה: אני רק רוצה לציין, שיש גם את האגף לסיוע משפטי שבתוך משרד המשפטים שמעניק סיוע משפטי חינם לכל המבוטחים של המוסד לביטוח לאומי שיידעו מזה.
אלי אלאלוף: אני רוצה להגיד לך, אני גיליתי את הסיוע המשפטי של משרד המשפטים רק כאזרח ותיק, יש לי תעודה כזאת.
אלי אלאלוף: אני לא ידעתי - יש פה בעיה שלא מספיק מפורסם.
אלי אלאלוף: כשאתם לוקחים נושא, כל הכבוד, זה מטופל בצורה בלתי רגילה.
<אדהאם חאסקיה: רק רציתי להוסיף.
<אדהאם חאסקיה: למרות אי הידיעה, עדיין מגיעים לסיוע המשפטי כמעט 73 אלף פונים חדשים כל שנה, ונפתחים מאות אלפי הליכים בבתי המשפט, בבתי הדין השונים בארץ.
<אדהאם חאסקיה: אבל הערה שחייבים לציין אותה שוב ושוב, לא צריך לנצל את הנכים, או המבוטחים, יש את האגף לסיוע משפטי שבתוך משרד המשפטים.
אלי אלאלוף: אני שמח שחברי חבר הכנסת ד"ר עבדאללה אבו מערוף מצטרף אלינו.
מירב בן ארי: שלום לכולם, אני מתכבדת לפתוח את ישיבת ועדת העבודה, הרווחה והבריאות.
מירב בן ארי: היום, 12 בדצמבר 2016, י"ב בכסלו התשע"ז, הנושא הוא: הצעת חוק להחלפת המונח מפגר (תיקוני חקיקה), התשע"ז-2016, פ/2715/20, שלי ושל חברי הכנסת איציק שמולי, אחמד טיבי, נורית קורן, יואב בן צור, אורלי לוי, מאיר כהן ומיכל רוזין.
מירב בן ארי: לפני שאני מתחילה אני רוצה לומר שהלשכה שלי פנתה לכל המשרדים הרלוונטיים – שהם משרד הרווחה, משרד החינוך, משרד המשפטים ומשרד התחבורה – לפרוטוקול, ואם הם פה אז אולי הם ישמעו, אנחנו ביקשנו שבהתאם לחקיקה יוחלפו גם התקנות.
מירב בן ארי: אני יכולה להגיד שהמשרד היחיד שחזר אלי הוא משרד הרווחה, שכתבו:
מירב בן ארי: הרינו להשיבך כי אנחנו תומכים בבקשתך, סוברים כי יש לבצע תיקון השם והמונחים בחקיקה, בתקנות, בפרסומים מקצועיים של המשרד.
מירב בן ארי: בתחום המקצועי והארגוני נוקט המשרד והאגף לטיפול באדם עם מוגבלות שכלית התפתחותית הלכה למעשה – את זה אני כבר יודעת כי ביקרתי בכמה מתקנים כאלה של משרד הרווחה ובהחלט כולם שם כבר מדברים רק על מוגבלות שכלית – ההשלמה המתבקשת בפרסומים השונים תתבצע רק לאחר השלמת הליכי החקיקה.
מירב בן ארי: מאוד חשוב לי לציין שזה המשרד היחיד שחזר אלי למרות שפניתי לארבעה משרדים.
מירב בן ארי: אני כמובן אמשיך לפנות אליהם כי הדבר המשמעותי לא פחות מלשנות בחקיקה הוא גם כמובן לשנות את התקנות.
מירב בן ארי: אני מודה לנציגה של אקי"ם שפשוט עשתה לנו את כל העבודה ובזכותה פנינו למשרדים.
מירב בן ארי: לפני שנתחיל בהקראה נראה אם יש הערות.
<ישראל הבר: אני רק רוצה להזכיר את ההצעה שהעלתה נציגת אקי"ם בדיון הקודם, היא נראית הצעה ראויה: לקחת גם את המונח "לקוי בשכלו", או "ליקוי שכלי", ולהפוך אותו – אני הייתי מציע ל"אדם עם מוגבלות שכלית" כך שזה יהיה תואם.
מירב בן ארי: פעם הבאה.
מירב בן ארי: עכשיו זה לא יכול להיות בתוך החוק הזה כי זה פחות רלוונטי, אבל היא בקשר עם המשרד שלי ואנחנו נדאג לזה גם.
מירב בן ארי: בסדר גמור, הערה חשובה.
מירב בן ארי: ברשותכם, נעבור להקראה.
<יעל סלנט: "הצעת חוק להחלפת המונח מפגר (תיקוני חקיקה), התשע"ז-2016 תיקון חוק לתיקון דיני הראיות (הגנת ילדים) 1.
<יעל סלנט: בחוק לתיקון דיני הראיות (הגנת ילדים), התשט"ו–1955, בסעיף 1, בהגדרה "עובד סוציאלי שמונה לפי חוק", במקום "במפגרים" יבוא "באנשים עם מוגבלות שכלית-התפתחותית".
<יעל סלנט: תיקון חוק חקירת סיבות מוות 2.
<יעל סלנט: בחוק חקירת סיבות מוות, התשי"ח–1958 – (1) בסעיף 19, במקום "מפגרים" יבוא "עם מוגבלות שכלית-התפתחותית"; (2) בסעיף 22, במקום "מפגרים" יבוא "עם מוגבלות שכלית-התפתחותית".
<יעל סלנט: תיקון פקודת מס הכנסה 3.
<יעל סלנט: בפקודת מס הכנסה – (1) בסעיף 44, במקום "מפגר" יבוא "עם מוגבלות שכלית-התפתחותית"; (2) בסעיף 45(א), במקום "עיוור או מפגר" יבוא "ילד עיוור או ילד עם מוגבלות שכלית-התפתחותית".
<יעל סלנט: תיקון חוק הירושה 4.
<יעל סלנט: בחוק הירושה, התשכ"ה–1965, בסעיף 57(א)(2), במקום "מפגר" יבוא "עם מוגבלות שכלית-התפתחותית", ובמקום "במפגרים" יבוא "באנשים עם מוגבלות שכלית-התפתחותית".
<יעל סלנט: תיקון חוק הסעד (טיפול במפגרים) 5.
<יעל סלנט: בחוק הסעד (טיפול במפגרים), התשכ"ט–1969 – (1) בכל מקום, למעט בסעיפים 6(1) ו-7(א) – (א) במקום "במפגרים" יבוא "באנשים עם מוגבלות שכלית-התפתחותית"; (ב) במקום "מפגר" יבוא "אדם עם מוגבלות שכלית-התפתחותית"; (ג) במקום "למפגרים" יבוא "לאנשים עם מוגבלות שכלית-התפתחותית"; (ד) במקום "שהמפגר" יבוא "שהאדם עם מוגבלות שכלית-התפתחותית"; (ה) במקום "המפגר" יבוא "האדם עם מוגבלות שכלית-התפתחותית"; (ו) במקום "למפגר" יבוא "לאדם עם מוגבלות שכלית-התפתחותית"; (2) בסעיף 2(ג), במקום "המפגרים" יבוא "האנשים עם מוגבלות שכלית-התפתחותית", ובמקום "פיגורם" יבוא "מוגבלותם השכלית-התפתחותית"; (3) בסעיף 6(1), במקום "המפגר" יבוא "האדם עם מוגבלות שכלית-התפתחותית", ובמקום "למפגר" יבוא "לאותו אדם"; (4) בסעיף 7(א), במקום "מפגר" יבוא "אדם עם מוגבלות שכלית-התפתחותית", במקום "למפגר" יבוא "לו", ובמקום "במפגר" יבוא "בו".
<יעל סלנט: תיקון חוק הנוער (שפיטה, ענישה ודרכי טיפול) 6.
<יעל סלנט: בחוק הנוער (שפיטה, ענישה ודרכי טיפול), התשל"א–1971, בסעיף 1, בהגדרה "עובד סוציאלי שמונה לפי חוק", במקום "במפגרים" יבוא "באנשים עם מוגבלות שכלית-התפתחותית".
<יעל סלנט: תיקון חוק העונשין 7.
<יעל סלנט: בחוק העונשין, התשל"ז–1977, בסעיף 368א, בהגדרה "עובד סוציאלי שמונה לפי חוק", בפסקה 6, במקום "במפגרים" יבוא "באנשים עם מוגבלות שכלית-התפתחותית".
<יעל סלנט: תיקון חוק הגנת הצרכן 8.
<יעל סלנט: בחוק הגנת הצרכן, התשמ"א–1981, בתוספת החמישית, בפרט 3, במקום "במפגרים" יבוא "באנשים עם מוגבלות שכלית-התפתחותית", ובמקום "מפגר" יבוא "עם מוגבלות שכלית-התפתחותית".
<יעל סלנט: תיקון חוק המרשם הפלילי ותקנת השבים 9.
<יעל סלנט: בחוק המרשם הפלילי ותקנת השבים, התשמ"א–1981, בתוספת הראשונה, בפרט (כח)(6), במקום "במפגרים" יבוא "באנשים עם מוגבלות שכלית-התפתחותית".
<יעל סלנט: תיקון חוק סדר הדין הפלילי 10.
<יעל סלנט: בחוק סדר הדין הפלילי [נוסח משולב], התשמ"ב–1982, בסעיף 170(א), במקום "במפגרים" יבוא "באנשים עם מוגבלות שכלית-התפתחותית".
<יעל סלנט: תיקון חוק חינוך מיוחד 11.
<יעל סלנט: בחוק חינוך מיוחד, התשמ"ח–1988, בסעיף 7(ד), במקום "במפגרים" יבוא "באנשים עם מוגבלות שכלית-התפתחותית", ובמקום "מפגר" יבוא "אדם עם מוגבלות שכלית-התפתחותית".
<יעל סלנט: תיקון חוק ביטוח בריאות ממלכתי 12.
<יעל סלנט: בחוק ביטוח בריאות ממלכתי, התשנ"ד–1994 , בתוספת השלישית, בסעיף 3(1)(2), בהגדרה "מטופלים הסובלים מתחלואה כפולה", במקום "פיגור שכלי" יבוא "מוגבלות שכלית-התפתחותית".
<יעל סלנט: תיקון חוק בית המשפט לענייני משפחה 13.
<יעל סלנט: בחוק בית המשפט לענייני משפחה, התשנ"ה–1995 , בסעיף 3(ד), בהגדרה "עובד סוציאלי שמונה לפי חוק", בפסקה (6), במקום "במפגרים" יבוא "באנשים עם מוגבלות שכלית-התפתחותית".
<יעל סלנט: תיקון חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי 14 .
<יעל סלנט: בחוק סדר הדין הפלילי (סמכויות אכיפה – חיפוש בגוף ונטילת אמצעי זיהוי), התשנ"ו–1996 , בסעיף 14ב, בהגדרה "עובד סוציאלי שמונה לפי חוק", במקום "במפגרים" יבוא "באנשים עם מוגבלות שכלית-התפתחותית".
<יעל סלנט: תיקון חוק מעונות יום שיקומיים 15.
<יעל סלנט: בחוק מעונות יום שיקומיים, התש"ס–2000 , בסעיף 2, בהגדרה "פעוט עם מוגבלות", בפסקה (2)(א), במקום "במפגרים" יבוא "באנשים עם מוגבלות שכלית-התפתחותית", ובמקום "פיגור שכלי" יבוא "מוגבלות שכלית-התפתחותית".
<יעל סלנט: תיקון חוק פעוטות בסיכון (הזכות למעון יום) 16.
<יעל סלנט: בחוק פעוטות בסיכון (הזכות למעון יום), התש"ס–2000 , בסעיף 3(2), במקום "פיגור" יבוא "מוגבלות שכלית-התפתחותית".
<יעל סלנט: תיקון חוק למניעת העסקה של עברייני מין במוסדות מסוימים 17.
<יעל סלנט: בחוק למניעת העסקה של עברייני מין במוסדות מסוימים, התשס"א–2001 , בסעיף 1, בהגדרה "אדם עם מוגבלות שכלית או התפתחותית", בפסקה (א), במקום "פיגור שכלי" יבוא "מוגבלות שכלית-התפתחותית", במקום "במפגרים" יבוא "באנשים עם מוגבלות שכלית-התפתחותית", ובמקום "מפגר" יבוא "אדם עם מוגבלות שכלית-התפתחותית".
<יעל סלנט: תיקון חוק מגבלות על חזרתו של עבריין מין לסביבת נפגע העבירה 18.
<יעל סלנט: בחוק מגבלות על חזרתו של עבריין מין לסביבת נפגע העבירה, התשס"ה–2004, בסעיף 2, בהגדרה "עובד סוציאלי שמונה לפי חוק", בפסקה (6), במקום "במפגרים" יבוא "באנשים עם מוגבלות שכלית-התפתחותית".
<יעל סלנט: תיקון חוק הליכי חקירה והעדה (התאמה לאנשים עם מוגבלות שכלית או נפשית) 19.
<יעל סלנט: בחוק הליכי חקירה והעדה (התאמה לאנשים עם מוגבלות שכלית או נפשית), התשס"ו–2005 – (1) בכל מקום, במקום "פיגור שכלי" יבוא "מוגבלות שכלית-התפתחותית", ובמקום "במפגרים" יבוא "באנשים עם מוגבלות שכלית-התפתחותית"; (2) בסעיף 1, בהגדרה "אדם עם פיגור שכלי", במקום "כמפגר בשכלו" יבוא "כאדם עם מוגבלות שכלית-התפתחותית".
<יעל סלנט: תיקון חוק החולה הנוטה למות 20.
<יעל סלנט: בחוק החולה הנוטה למות, התשס"ו–2005, בסעיף 57, במקום "במפגרים" יבוא "באנשים עם מוגבלות שכלית-התפתחותית".
<יעל סלנט: תיקון חוק הגנה על הציבור מפני ביצוע עבירות מין 21.
<יעל סלנט: בחוק הגנה על הציבור מפני ביצוע עבירות מין, התשס"ו–2006, בסעיף 3(א), בהגדרה "עובד סוציאלי לפי חוק", במקום "במפגרים" יבוא "באנשים עם מוגבלות שכלית-התפתחותית".
<יעל סלנט: תיקון חוק זכויות תלמידים עם לקות למידה במוסדות על-תיכוניים 22.
<יעל סלנט: בחוק זכויות תלמידים עם לקות למידה במוסדות על-תיכוניים, התשס"ח–2008, בסעיף 1, בהגדרה "לקות למידה", במקום "פיגור שכלי" יבוא "מוגבלות שכלית-התפתחותית".
<יעל סלנט: תיקון חוק אומנה לילדים 23.
<יעל סלנט: בחוק אומנה לילדים, התשע"ו–2016, בכל מקום, במקום "במפגרים" יבוא "באנשים עם מוגבלות שכלית-התפתחותית".
<יעל סלנט: אני רק רוצה להעיר, כפי שהסברנו גם בדיון הקודם:
<יעל סלנט: הצעת החוק מבקשת לעשות שינוי שהוא אמנם טכני אך משמעותי מאוד ומהותי, אבל בעצם אין שום כוונה לשנות מההגדרה של המונח.
<יעל סלנט: כלומר, אנחנו מחליפים את המונח "מפגר" במונח "אדם עם מוגבלות שכלית התפתחותית" אבל אנחנו שומרים על המשמעות שהיתה קודם.
<יעל סלנט: אנחנו לא מתכוונים לכלול קבוצות אחרות בתוך המונח או לגרוע אנשים שקודם היו בהגדרה ועכשיו לא יכללו בהגדרה.
<יעל סלנט: אנחנו מתכוונים לשמור על המשמעות המקורית של המושג.
<יעל סלנט: אנחנו גם מבקשים מהוועדה, במקרה שבהליך הניסוח נראה שנשמט לנו מונח או משהו בסגנון הזה, שהוועדה תסמיך אותנו לכלול את הדברים האלה בהצעת החוק.
מירב בן ארי: תודה רבה ליועצת המשפטית.
מירב בן ארי: כל הכבוד על העבודה.
מירב בן ארי: לא נראה לי שפספסת כאן חוק.
מירב בן ארי: עשית עבודה מקיפה, כל החוקים, גם אזרחיים, גם פליליים, לא נראה לי שפספסת.
מירב בן ארי: עבודה טובה.
<דוד מרקו: קודם כל, אני מאוד מברך, אין לי שום התנגדות והכול נשמע לי טוב.
<דוד מרקו: רק שאלה שאני רוצה להבין, ואני מניח שחשבתם על זה – זה נכון לדבר על ילד בן 6 חודשים עד 3 שנים כאדם ולא כילד?
מירב בן ארי: במקומות שיש "ילד" תיקנו ל"ילד".
<דוד מרקו: אולי שמעתי לא נכון אבל חשבתי שדיברתם בחוק מעונות יום שיקומיים - - -
מירב בן ארי: תסתכל למשל על תיקון פקודת מס הכנסה, סעיף 3(2):
מירב בן ארי: במקום "עיוור או מפגר" יבוא "ילד עיוור או ילד עם מוגבלות שכלית-התפתחותית".
<דוד מרקו: חוק מעונות יום שיקומיים מדבר על פעוט.
<יעל סלנט: פעוט עם מוגבלות.
<דוד מרקו: אבל שמעתי "אנשים" – שמעתי לא נכון?
<יעל סלנט: אתה שמעת נכון, צריך לפתוח את החוק ולראות בדיוק איך זה יוצא, אבל בעיקרון במקום שדובר על ילד עם מוגבלות אז שמרנו - - -
מירב בן ארי: לא מצוין המילה "מפגר" בכלל ליד המילה "פעוט", כתוב "פעוט עם מוגבלות".
<יעל סלנט: בכל מקרה, אנחנו נבדוק בשלב הניסוח אם יש צורך לשנות את זה.
<דוד מרקו: כתוב: "יבוא "באנשים עם מוגבלות שכלית-התפתחותית"".
<דוד מרקו: זו סתם שאלה, אני בוודאי תומך וחושב שזה צעד חשוב.
<שמחה הלוי: אפשר להתייחס לעניין?
<שמחה הלוי: אנחנו, בכל מקום שמדובר בילדים צעירים – אם זה ילדים צעירים בלבד המונח נשאר "ילדים", אם זה ילדים צעירים וילדים מגיל 6 ומעלה, זאת אומרת, תלמידים, אנחנו מתייחסים אל תלמידים, לא אל אנשים.
<שמחה הלוי: זה בחוק, חוק החינוך המיוחד.
<דוד מרקו: אני התייחסתי לסעיף 15, אולי אני הבנתי לא נכון.
מירב בן ארי: בסדר, אנחנו בודקים את זה עכשיו.
<יעל סלנט: בחוק מעונות יום שיקומיים יש לנו את ההגדרה "פעוט עם מוגבלות" ואנחנו בעצם מתקנים את סעיף (2)(א) – "ועדת אבחון, כמשמעותה בחוק הסעד (טיפול במפגרים)", אנחנו משנים את המונח "חוק הסעד (טיפול במפגרים)" ל"חוק הסעד (טיפול באנשים עם מוגבלות), שזה בסדר, ובמקום "מצא שיש לו פיגור שכלי" אנחנו אומרים "מצא שיש לו מוגבלות שכלית התפתחותית".
<יעל סלנט: לכן ההערה נכונה אבל היא לא רלוונטית.
<שמחה הלוי: היא רלוונטית בהחלט בסעיף 11.
<שמחה הלוי: בסעיף 11 בחוק החינוך המיוחד: במקום "מפגר" יבוא "אדם עם מוגבלות", זה צריך להיות או תלמיד או ילד, לפי המקום שבו הוא מופיע.
<יעל סלנט: צריך לראות את ההקשר.
מירב בן ארי: כן, של החוק עצמו.
<יעל סלנט: חוק חינוך מיוחד.
<יעל סלנט: זה כמובן יותר עניין של נוסח, אם בנוסח אנחנו נראה שיש עם זה איזושהי בעיה אנחנו כמובן נתקן.
<יעל סלנט: אחד מהשינויים הוא "קבעה שהוא מפגר", בעצם סעיף (ד) אומר - - -
מירב בן ארי: במקום "מפגר" כתבנו "אדם".
<יעל סלנט: "קבעה שהוא אדם עם מוגבלות", זה נראה לי בסדר.
מירב בן ארי: זה לא נראה לי קריטי.
<יעל סלנט: אם בשלב הניסוח נראה שיש מקום להחליף את זה, לתקן את זה, אם זה לא ישמע טוב אז נעשה את זה, אבל על פניו זה נראה לי בסדר.
מירב בן ארי: גם לא היה כתוב מלכתחילה "ילד מפגר" או "פעוט" אלא היה כתוב רק את המילה "מפגר".
מירב בן ארי: אם היה כתוב "ילד" ההערה באמת רלוונטית אבל רק המילה מופיעה.
מירב בן ארי: לא קריטי.
מירב בן ארי: באמת לא קריטי.
מירב בן ארי: זה טכני לחלוטין.
מירב בן ארי: אז אנחנו נעבור להצבעה.
מירב בן ארי: הנה, גם חברי הכנסת נגוסה ופלוסקוב הצטרפו אלי, שלא אהיה פה לבדי.
מירב בן ארי: אנחנו עוברים להצבעה על הצעת חוק להחלפת המונח מפגר (תיקוני חקיקה), התשע"ז-2016.
מירב בן ארי: אין נמנעים.
מירב בן ארי: פה אחד.
מירב בן ארי: אני מקווה שהצעת החוק תעלה לקריאה שנייה ושלישית בימים הקרובים.
מירב בן ארי: אני מודה לכולכם, לכל מי שהיה מעורב בהכנת החוק – לצוות הוועדה, הייעוץ המשפטי וכמובן לכל אורחי הוועדה שנתנו הערות נבונות לאורך הדיונים שלנו.
טלי פלוסקוב: גם לך ברכות חמות על החוק.
טלי פלוסקוב: הלוואי וכולם יחשבו על כל מילה שהם אומרים לפני שהם מוציאים אותה מהפה.
מירב בן ארי: גם חברי הכנסת.
טלי פלוסקוב: גם חברי הכנסת, נכון.
מירב בן ארי: תודה לכולם, הישיבה נעולה.
אלי אלאלוף: היום 26 בדצמבר 2016, כ"ו בכסלו תשע"ז.
אלי אלאלוף: נר שני של חנוכה.
אלי אלאלוף: השעה 9:03.
אלי אלאלוף: תקנות בריאות העם.
אלי אלאלוף: אלה תקנות של משרד הבריאות בנושא המרפאות.
אלי אלאלוף: אני חייב להגיד לאנשי משרד הבריאות ומשרד האוצר, שביקש להתנצל כי הוא לא מופיע כאן, אחרי שהכינו אותי – היועצת המשפטית והלשכה שלי – אני מאוד חושש מהכבדות הבירוקרטית שהרגולטורים שלנו מבקשים להטיל על כל מהלך ומהלך.
אלי אלאלוף: הבירוקרטיה חוגגת במדינה הזאת וגורמת לקריסה של מספר שירותים, מה גם שאני לא בטוח שכשמבקשים לפתוח מרפאה לשירותים עתידיים אנחנו מסוגלים לתת תשובות מהירות גם למרפאות חדשות וגם להתאמות של מרפאות קיימות.
אלי אלאלוף: בנוסף מה שקצת מפחיד אותי זה הצורך של המשרד לקבוע כל מהלך כדי לחסוך במתן שירותים.
אלי אלאלוף: אם פותחים מרפאה חדשה זה מפני שלא רק הקופות עצמן יודעות שהן צריכות את זה, אלא גם כדי להרחיב את מתן השירותים לאזרחי.
אלי אלאלוף: אנחנו משתלטים על זה.
אלי אלאלוף: משרד הבריאות בא ומשתלט על העסק הזה.
אלי אלאלוף: לכן אנחנו רואים שמונעים מאנשים לקבל שירות בזמן הרצוי – לא רק אלה שיש להם אמצעים אלא לפעמים גם אחרים.
אלי אלאלוף: בשבוע שעבר נתתי דוגמה אישית שביקשתי לראות פדומטר, לפי המלצת הרופא המשפחתי, ואמרו לי לחזור ב-4 באפריל.
אלי אלאלוף: זה היה לפני שבוע.
אלי אלאלוף: זאת אומרת למה צריך למנוע פתיחת מרפאות גם פרטיות?
אלי אלאלוף: למה זה לא יכול להיות בכל מה שקשור כמו בכלכלה שאנחנו רוצים אותה?
אלי אלאלוף: – לא שאני אוהב אותה – אבל המדינה רוצה אותה – כלכלה חופשית.
אלי אלאלוף: למה צריך את כל השליטה הזאת על כל פיפס שמערכת הבריאות רוצה לפתח לעצמה או ביוזמה פרטית או הקופות.
אלי אלאלוף: יש לנו עמדה ברורה וחד-משמעית אפילו של אסותא שמרגיש נפגע מהתקנות האלה.
אלי אלאלוף: אני חושב שכדאי שנשחרר; א', כי אין לנו מספיק כוח אדם שמתמודד.
אלי אלאלוף: היום עד שהתשובות מגיעות לוקח זמן.
אלי אלאלוף: אף אחד לא מתחייב פה ללוח זמנים סביר.
אלי אלאלוף: גם תשובה שלילית - - - אבל אני מוכן להתלהב מהראש שלך שאומר "לא" - -